**TIRGUS IZPĒTES NOTEIKUMI**

*mentoringa un speciālistu konsultāciju nodrošināšanai*

Saldū, 2022. gada 7. septembrī

1. **TIRGUS IZPĒTES VEICĒJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Striķu iela 2, Saldus, Saldus novads, LV-3801 |
| Kontaktpersona | Viktorija Reine, tālr. 28232978, e-pasts: viktorija.reine@kurzemesregions.lv |

1. **PAKALPOJUMS**
	1. Iepirkuma priekšmets ir mentoringa, finansista un grāmatveža konsultāciju nodrošināšana nodarbinātības un konkurētspējas palielināšanai saskaņā ar tehnisko specifikāciju projekta Nr. LV-LOCALDEV-0004 “Uzņēmējdarbības atbalsta pasākumi Kurzemes plānošanas reģionā”/ “Entrepreneurship support measures in the Kurzeme Planning Region” (turpmāk – Iepirkuma priekšmets) ietvaros.
	2. Iepirkuma priekšmets ir aprakstīts tirgus izpētes noteikumu (turpmāk – noteikumi) 1.pielikumā „Tehniskā specifikācija”.
	3. Iepirkuma priekšmets tiek finansēts no Eiropas Ekonomikas zonas finanšu instrumenta 2014. – 2021. gada perioda programmas “Vietējā attīstība, nabadzības mazināšana un kultūras sadarbība” līdzfinansētā projekta Nr. LV-LOCALDEV-0004 “Uzņēmējdarbības atbalsta pasākumi Kurzemes plānošanas reģionā”/ “Entrepreneurship support measures in the Kurzeme Planning Region”.
	4. Pakalpojuma sniegšanas termiņš: atbilstoši noteikumu 1. pielikumā norādītajam.
2. **PIEDĀVĀJUMA IZVĒLES KRITĒRIJS**

Piedāvājuma izvēles kritērijs ir zemākā cena.

1. **PIEDĀVĀJUMA IESNIEGŠANAS NOTEIKUMI**

Piedāvājums iesniedzams līdz **2022. gada 15. septembrim,** nosūtot aizpildītu pieteikuma formu (2. pielikums) un piedāvājumu uz e-pastu: viktorija.reine@kurzemesregions.lv.

**5. PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**

**5.1. Piedāvājuma izvērtēšanas pamatnoteikumi**

* + 1. Pēc piedāvājumu iesniegšanas termiņa beigām notiks piedāvājumu izskatīšana un izvērtēšana.
		2. Tirgus izpētes veicējam, pēc piedāvājumu saņemšanas, ir tiesības veikt sarunas ar pretendentiem par piedāvājumu uzlabošanu un iepirkuma līguma noteikumiem.
		3. Tirgus izpētes veicējam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus pretendentus iesniegt piedāvājumus, kā arī uzaicināt viņus uz sarunām.
		4. Tirgus izpētes veicējam ir tiesības sarunas veikt tikai ar tiem pretendentiem, kuru iesniegtie piedāvājumi ir potenciāli visizdevīgākie. Tirgus izpētes veicējs ir tiesīgs uzsākt sarunas arī ar pretendentu, ar kuru iepriekš sarunas netika veiktas.
		5. Tirgus izpētes veicējs lūdz pretendentus, ar kuriem notikušas sarunas, apstiprināt savu gala piedāvājumu, ja uzskata, ka ir iegūts tā vajadzībām atbilstošs piedāvājums.
		6. No iesniegtajiem piedāvājumiem tiks izvēlēts saimnieciski visizdevīgākais piedāvājums. Tirgus izpētes veicējs izvēlas darba uzdevumam atbilstošāko piedāvājumu ar zemāko cenu.
		7. Tirgus izpētes veicējam ir tiesības pārtraukt tirgus izpēti, ja piedāvātā cena pārsniedz tirgus izpētes veicēja budžeta iespējas vai ja nav iespējams saņemt Tirgus izpētes veicēja vajadzībām atbilstošu piedāvājumu.
		8. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Tirgus izpētes veicējam ir tiesības izvēlēties nākamo piedāvājumu ar zemāko cenu.

**5.2. Tirgus izpētes rezultātu paziņošana**

Trīs darbdienu laikā pēc tirgus izpētes rezultātu apstiprināšanas, Tirgus izpētes veicējs informē visus pretendentus par tirgus izpētes rezultātiem.

**5.3. Līguma slēgšana**

Pasūtītājs slēdz līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu, saskaņā ar šādiem noteikumiem, ja Tirgus izpētes veicējs un pretendents sarunās nav vienojušies par citiem noteikumiem:

* + 1. Piedāvātā pakalpojuma cena bez pievienotās vērtības nodokļa ir nemainīga visā iepirkuma līguma darbības laikā;
		2. Pasūtītāji norēķinās ar izpildītāju 15 dienu laikā no rēķina izrakstīšanas un pieņemšanas – nodošanas akta parakstīšanas dienas;
		3. Pasūtītājam ir tiesības samazināt izpildītājam veicamo maksājumu par pakalpojuma sniegšanu, ja pakalpojums nav bijis nodrošināts atbilstoši Tehniskajai specifikācijai. Pieņemšanas un nodošanas aktā tiek fiksētas atkāpes no Tehniskajā specifikācijā noteiktajām prasībām. Izmaksas tiek aprēķinātas, veicot attiecīgo pakalpojumu sniedzēju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties pasūtītāju noteiktā termiņā par izmaksu apmēru, pasūtītājiem ir tiesības nepieņemt attiecīgos pakalpojumus un neveikt to apmaksu.
		4. Līguma slēgšanas laiks tiks noteikts, pretendentam un Tirgus izpētes veicējam vienojoties.
		5. Tirgus izpētes veicējam ir tiesības slēgt līgumu tikai par daļu no kopējā darba apjoma.

1. pielikums

**TEHNISKĀ SPECIFIKĀCIJA**

**VISPĀRĒJS APRAKSTS**

Projekta “Uzņēmējdarbības atbalsta pasākumi Kurzemes plānošanas reģionā” mērķis ir mazināt sociāli ekonomiskās attīstības līmeņa atšķirības un nodrošināt līdzsvarotu attīstību Kurzemes plānošanas reģionā, veicinot uzņēmējdarbības attīstību. Detalizēta informācija par projektu pieejama saitē: <https://www.kurzemesregions.lv/projekta-uznemejdarbibas-atbalsta-pasakumi-kurzemes-planosanas-regiona-apraksts/>.

Mentora konsultāciju mērķis ir sekmēt nodarbinātības līmeņa palielināšanos, veicinot jaunu pakalpojumu izveidi un uzņēmējdarbības attīstību reģionā, gan veicinot cilvēkresursu attīstību, piesaistot augsta līmeņa ekspertus, konsultantus un mentorus, gan organizējot tīklošanās pasākumus reģiona kopienu aktivizēšanai, veidošanai, uzņēmējdarbības attīstībai un nodarbinātības veicināšanai.

Aktivitātes īstenošanai tiks piesaistīti profesionāli mentori/konsultanti, kas specializējušies mentoringa, finanšu un grāmatvedības jomā. Eksperti, pamatojoties uz pieprasījumu, sniegs uzņēmumiem novērtējumu un konsultācijas. Konsultāciju ieguvēji būs to uzņēmumu pārstāvji, kuri pieteiksies konsultācijām. Konsultācijām var pieteikties Kurzemes reģionā reģistrēti uzņēmumi vai to struktūrvienības, kuri atbilst MK noteikumu nr.700 22. punktā minētajām prasībām *de minimis* atbalsta saņemšanai. Pakalpojums ietver ekspertu konsultāciju sniegšanas izmaksas. Izpildītājs nodrošina mentora konsultācijas laika priodā no 2022.gada 3.oktobra līdz 2022.gada 30.novembrim. Konsultējamo uzņēmumu sarakstu izpildītājs saskaņo ar Kurzemes plānošanas reģionu. Konsultāciju vietu un laiku nosaka izpildītājs, saskaņojot ar Kurzemes plānošanas reģionu.

**DARBA UZDEVUMS**

**Ieteicamās konsultāciju tēmas:**

1. Kad jāiesniedz gada pārskats un kā to pareizi sagatavot;
2. Kā grāmatot vietējos un starptautiskos darījumus;
3. Kā pareizi aprēķināt maksājamos nodokļus;
4. Kādus dokumentus nepieciešams sagatavot, ja tiek likvidēts vai dibināts uzņēmums;
5. Kā izstrādāt uzņēmuma grāmatvedības politiku;
6. Kā pareizi aprēķināt algas darbiniekiem;
7. Kādas ir aktuālākās izmaiņas grāmatvedību regulējošajos normatīvajos aktos;
8. Kā labot grāmatvedības aprēķinos pieļautu kļūdu;
9. Kad labāk “savilkt jostas” un kad veikt investīcijas jaunos projektos u.c.
10. pielikums

**PIETEIKUMS**

*mentoringa un speciālistu konsultāciju nodrošināšanai*

Pretendents: [[1]](#footnote-1)

|  |  |
| --- | --- |
| Nosaukums/Vārds, uzvārds[[2]](#footnote-2): |  |
| Reģistrācijas numurs/ personas kods[[3]](#footnote-3): |  |
| Juridiskā adrese/ deklarētā dzīvesvietas adrese[[4]](#footnote-4): |  |
| Telefona numurs:  |  |
| E-pasts[[5]](#footnote-5): |  |
| Kontaktpersona : |  |
| Telefona numurs:  |  |

Iesniedzot pieteikumu, pretendents piekrīt, ka Tirgus izpētes veicējs komunikācijai ar pretendentu izmantos šajā pieteikumā norādīto elektroniskā pasta adresi un telefona numuru. Pretendents apliecina, ka tam ir nepieciešamie speciālisti un resursi, lai kvalitatīvi veiktu darba uzdevumu.

**Pretendents var piedāvāt vairākus variantus/risinājumus, attiecīgi norādot varianta/risinājuma cenu.** **Pretendents var norādīt cenas nosacījumus, ja tādi ir, kā arī norādīt aptuveno cenu “no – līdz” robežās.**

Pretendents iesniedz savu piedāvājumu pakalpojuma izpildei elektroniski uz e-pastu viktorija.reine@kurzemesregions.lv saskaņā ar zemāk norādīto tabulu (tabulu izdrukā, paraksta un pievieno e-pastam). Pretendents iesniedz cenu par vienu 60 minūšu ilgu konsultāciju, iekļaujot pakalpojuma cenā visas ar pakalpojumu nodrošināšanu saistītās izmaksas, ņemot vērā iepriekš minētās prasības.

|  |
| --- |
| **Mēs piedāvājam veikt pakalpojumu atbilstoši darba uzdevumā noteiktajām prasībām:** |
| Mentoringa, finansista un grāmatveža konsultāciju nodrošināšana | Nodrošināti vismaz 2 eksperti ar praktisko darba pieredzi finansista un grāmatveža jomā |
| Informācijas izplatīšana dalībniekiem par konsultāciju norises laiku un vietu, konsultāciju saņēmēju reģistrēšana |
| **Piedāvātā konsultācijas cena/h bez PVN:** |  |
| **Piedāvātā konsultācijas cena/h ar PVN:** |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ (pretendenta vai tā pārstāvja paraksts) (vārds, uzvārds) (amats) |

1. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-1)
2. Ja pretendents ir fiziska persona vai pašnodarbināta persona [↑](#footnote-ref-2)
3. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-3)
4. Ja pretendents ir fiziska persona vai pašnodarbināta persona [↑](#footnote-ref-4)
5. E-pasts saziņai ar Tirgus izpētes veicēju. [↑](#footnote-ref-5)